ming030890/wiki-yue-high-quality huggingface dataset:
紅茶

紅茶係一種全發酵嘅茶，係茶文化中嘅主要茶品。紅茶嘅產地主要有中國、斯里蘭卡、印度、肯雅等地。
紅茶是經過採摘、萎凋、揉撚、發酵、乾燥等步驟生產出來嘅；比綠茶多咗一個發酵嘅過程。發酵係指茶葉喺空氣中氧化，發酵作用令到茶葉中嘅茶多酚同單甯酸減少，產生咗茶黃素、茶紅素等新嘅成分同醇類、醛類、酮類、酯類等芳香物質。因此，紅茶嘅茶葉呈黑色，或黑色中參雜住嫩芽嘅橙黃色；茶湯嘅呈深紅色；香氣撲鼻；由於少咗苦澀味，因而味道更香甜、醇厚。
紅茶同綠茶唔同，綠茶隨住時間會失去味道，而紅茶能夠保存相當長嘅時間而唔會質變，咁樣就能夠適應長途運輸。呢個可能係紅茶傳到西方嘅原因之一。

栽培
適合茶樹栽培嘅地域需要滿足以下條件：
熱帶或亞熱帶。
氣溫高嘅季節有足夠嘅雨水。
弱酸性土壤。
土壤嘅排水性良好。
喺收獲季節，喺乾燥嘅日子一日內溫差較大能夠夠厚或具有芳香嘅優質茶葉。
此外，需要廉價、高質量嘅勞動力亦係好重要嘅，咁樣，喺茶樹嘅栽培到茶葉嘅採摘都有足夠嘅人手照料。

加工
茶包
採摘後，新鮮嘅葉片首先要放喺空氣中萎凋。
紅茶將被按照兩種方法之一進行加工：CTC方法（碾碎（Crush）、撕裂（Tear）、卷起（Curl））或者傳統方法。CTC方法一般用於生產袋茶嘅低質茶葉並且用機器加工。喺使用中低質茶葉生產更好一些嘅成品方面，呢種方法非常有效。傳統方法係通過機器或手工完成嘅。手工處理用喺高質量嘅茶葉。傳統方法會根據不同嘅茶葉採用不同嘅手法，呢種加工嘅方式最終產生好多鑒賞家所追求嘅高質量散茶。
葉片喺控制嘅溫度同濕度下進行氧化。呢一過程亦叫做發酵，雖然係無出現發酵。氧化嘅程度決定住茶嘅質量。由於氧化喺揉撚階段就開始咗，因此兩個階段之間嘅時間長短對於茶葉嘅質量來講亦係至關緊要嘅因素。
葉片將被乾燥，以阻止氧化過程。
葉片將按照大細（整葉，碎葉，茶末，茶粉）分成唔同嘅「等級」，呢種分類通常係用篩進行嘅。茶葉將進一步根據標準進行子等級分類。之後就可以進行包裝。

紅茶嘅品種
喺中國，紅茶分為小種紅茶，工夫紅茶同紅碎茶三種。小種紅茶中最出名嘅係正山小種（亦叫做拉普山小種）。工夫紅茶係喺小種紅茶演變而成嘅，工夫紅茶有滇紅工夫、祁門工夫紅茶、白琳工夫紅茶。
世界上有好多出名嘅紅茶，單一嘅紅茶係以茶嘅產地命名嘅，好似阿薩姆紅茶產於印度阿薩姆邦。世界上嘅名茶主要包括：
祁門紅茶（中國）
山心紅茶 (產於廣西玉林市興業縣山心鎮)
阿薩姆紅茶（印度：阿薩姆邦）
大吉嶺紅茶（印度：西孟加拉邦嘅大吉嶺）
錫蘭高地紅茶（斯里蘭卡）
尼爾吉利紅茶（印度：尼爾吉利邦同泰米爾納德邦）
台茶8號、台茶18號、台茶21號紅茶（台灣南投縣魚池鄉）
南亞紅茶中，以印度西孟加拉嘅大吉嶺紅茶最上等。此外，斯里蘭卡嘅錫蘭紅茶嘅品質亦好優秀。最好嘅錫蘭紅茶，沖泡出來嘅茶色係深紅色嘅。喺西方茶文化度，通常喺紅茶度加入砂糖或奶一齊飲，但中國人飲紅茶就因傳統習慣影響，而認為飲茶唔應該加糖。
中國係紅茶嘅原產地，中國出名名茶有：
福建嘅正山小種
福建嘅閩紅
安徽嘅祁紅
雲南嘅滇紅
廣東嘅英德紅茶
廣西山心紅茶
台灣出名紅茶有：
台灣嘅蜜香紅茶
除咗單一品種嘅紅茶之外，重有混合茶（blended tea）同調味茶（flavoured tea）。混合茶係將唔同品種紅茶嘅搭配起來製成嘅。
調味茶係喺紅茶中度入生果、花、香草嘅香味製成嘅，好加入咗佛手柑香味嘅英國嘅伯爵茶，加入咗荔枝香味嘅中國嶺南嘅荔枝紅茶等等。

混飲法
沖泡後可以根據個人喜好，加牛奶同砂糖飲。重可以加入，乳酪、肉桂等調味品。

紅茶飲品
檸檬紅茶
紅茶重變出咗其他嘅引用方法同飲品。
泡沫紅茶：紅茶加上果糖糖漿後放喺調酒器度同冰塊一齊搖勻，喺搖嘅過程中會產生細緻嘅泡沫，所以叫做泡沫紅茶。
檸檬茶：紅茶加上檸檬汁。
古早味紅茶：台灣早期常見，喺紅茶加入焙炒過嘅決明子調味而成。因為焙炒過嘅決明子味道同咖啡有啲似，所以亦俗稱咖啡紅茶。
麥香紅茶：紅茶加入麥茶同糖。
奶茶：為紅茶加上牛奶（或奶精、奶粉），簡稱奶紅。有別於用綠茶做基礎嘅奶綠。
珍珠奶茶：奶茶加上木薯粉圓
絲襪奶茶：錫蘭紅茶透過英國傳入香港後，發展成具香港地道特色嘅嘢飲：絲襪奶茶同鴛鴦。
紅苞木

紅苞木（粵拼：hung4 baau1 muk6；學名：Rhodoleia championii）又嗌吊鐘王（diu3 zung1 wong4）、紅花荷（hung4 faa1 ho4），係金縷梅科紅花荷屬嘅常綠喬木，喺中國廣東、廣西同香港都可以搵到。
佢係嶺南常見嘅鄉土樹種。香港原生樹，列為保護植物，市內常見。

名
紅花荷
由於佢開花時似夏天嘅蓮花，所以啲人嗌佢做「紅花荷」。
吊鐘王
由於佢嘅花樣似吊鐘，加上體積好大下，所以「吊鐘王」個名係噉嚟。

樣
植株高30m，樹幹超直。葉三出脈，上邊深綠有光澤，下邊灰白。花屬頭狀花序，紅色，向下耷，花瓣邊乳桃紅，雖樣似吊鐘，但比較大，開花時個樣似夏天時嘅蓮花；每年1月底到3月底開花。

適應環境
細樖仔時禁黑墨墨環境，大樖時好鍾意喺有陽光嘅地方生，尤其喺花崗岩、砂頁岩整成嘅紅黃泥同酸性至微酸性紅泥地方生。

用途
植株可以做綠籬植物同庭院植物，亦可以做花卉。佢嘅梗可以做木材，色澤比較靚兼結構細，可以做家具、車、船、膠合板同貼面板用材等。
紅茶館酒店

紅茶館酒店（Bridal Tea House Hotel）係香港連鎖式酒店，2003年創辦，依家有9間酒店。
紅莓花兒開

紅莓花兒開（俄文：Ой, цветет калина）係一首蘇聯歌，內容主要係講一個女仔想同佢鍾意嘅男仔表白，但係又唔夠膽嘅故事。
紅茄苳

紅茄苳（粵拼：hung4 ke2 dung1；學名：Rhizophora mucronata），非洲嗰邊嗌南非荷蘭文：rooiwortelboom或科薩文：isikhangathi或祖魯文：umhlume；佢係紅樹科紅樹屬入面嘅一個品種，佢係一種喬木。喺廣東南邊、臺灣同海南島、南太平洋地區嘅群島入面先至可以搵到佢。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢嘅樹皮可以用嚟入藥，有止咳同埋停止腹瀉嘅功效。
紅荔道

紅荔道（英文：Hung Lai Road），係香港九龍紅磡嘅一條馬路，由暢通道南開始，去到紅磡南道同寶來街路口。
神經外科

神經外科（英文：Neurosurgery），又叫腦外科，係個醫學專科，專門研究神經系統範圍（包括腦、脊髓、中樞神經系統同周邊神經系統）嘅外科範疇。
神經圖靈機

喺應用上，神經圖靈機可以攞嚟模擬工作記憶（working memory；記憶功能嘅一種，指個心靈暫時儲住要用嘅資訊）涉及嘅認知過程。

記憶讀取
記憶讀取：將記憶想像成一個  嘅矩陣，當中  係記憶位置嘅數量，而  係每個記憶位置嘅維度（簡單講就係嗰個位置可以記住幾多個數值）。設  做呢個矩陣喺時間點  嘅狀態， 係一個由記憶讀取器去嗰  個位置嘅權重向量，而且做咗標準化，即係話
；
喺每次做記憶讀取嗰陣，個控制器都會攞到一個  維嘅向量 ，而
；
上述嘅嘢簡單講如下：記憶讀取器同記憶之間會有個權重，呢啲權重影響「當記憶讀取器要求提取記憶嗰陣，會有邊份記憶受到提取，而提取咗嗰份記憶就係 」。

記憶存寫
記憶存寫：一個記憶存寫有兩個部份－清除（erase）同添加（add）；喺每一個時間點 ，記憶存寫器都會俾出三個向量－
一個  維嘅權重向量 、
一個  維嘅清除向量 、同
一個  維嘅添加向量 。
每一個記憶向量  都會受到清除向量改造：
（ 係一個完全由 1 組成嘅向量）；
然後個添加向量就會做嘢：
。
神經底質

神經底質（英文：neural substrate）喺神經科學上係指一個特定行為、認知功能或者心理狀態「背後由中央神經系統邊部份主管」。
班士利

班士利（英文：Barnsley）係英倫南約克郡一鎮，人口8萬。
班尼甘茲

班尼甘茲（希伯來文：בִּנְיָמִין "בֵּנִי" גַּנְץ‎，1959年6月9號—）係以色列軍事同政治人物。佢2011至2015年做過以色列參謀總長，2018年開始參政，領導藍與白聯盟。2020年4月大選之後，藍與白聯盟同利庫德集團達成協議，組成權力共享政府，由內塔尼亞胡同班尼甘茲一齊領導以色列政府。但聯盟僅維持唔夠一年就破裂收場。喺2021年6月，佢過渡至為咗團結反內塔尼亞胡陣營而成立嘅大聯合政府。佢喺依兩屆政府中都係做國防部長。
班尤馬山文

班尤馬山文（Basa Banyumasan）係印尼中爪哇西部部份人用嘅語言，爪哇文方言，大約120萬人用緊。
班尼迪蛋

班尼迪蛋（英文：Eggs Benedict），係源自美國嘅早餐嘢食。塾底放塊英式鬆餅，上面放塊煙肉先，跟住放隻波蛋，最後淋荷蘭醬。
班夫國家公園

班夫國家公園（Banff National Park）係加拿大頭一個國家公園，喺1885年劃定，面積6,641平方公里，喺亞伯達西南部。
班布斯

班布斯係毛厘士一座城，黑河區首府，人口1.5萬。
班尼斯奧迪多路

班尼斯奧迪多路（Benicio del Toro，1967年2月19號—）係波多黎各男演員、電視演員、電影演員、電影導演、製片人、編劇，佢喺1987年出道。
男性主義

男性主義，又叫男權主義（Masculism），係種同女性主義相反，同性別平等價值觀上有分別既性別思想。佢係指由男性角度去思考人權問題，維護男性權益。同男權運動有密切關係。
男女校

男女校係指一間學校同時教男仔同女仔。呢種教育模式又叫混合性別教育（英文：mixed-sex education）。
男女校嘅相反係實行單性別教育嘅學校。
男性向

男性向（英文：Androphilia）係指對男性嘅人產生性吸引或愛慕嘅一種性取向。而有呢種性傾向嘅人，叫做男性向者。性傾向係個體對於特定性別嘅人所感受到嘅心儀情感、愛慕或性吸引力。同佢相對嘅有女性向、雙性向、無性向。
男性生殖系統

男性生殖系統即係指得男人有嘅生殖器官同組織，主要用嚟為人類繁殖；啲器官可以按位置分內傻逼外兩類。

外生殖器官
一個男人嘅外生殖器官——膥袋裏面吊住兩粒膥子
男性嘅外生殖器官有「脧」同埋「膥袋」，學名分別叫「陰莖」同埋「陰囊」。男人條脧仲用嚟屙尿，所以亦屬於泌尿系統嘅一部份。
喺粵語當中，有子孫根同祠堂等嘅比喻用詞。

內生殖器官
男人嘅內生殖器官主要係膥子（學名：睾丸）、附睾、輸精管、精索、射精管，以及精囊、前列腺同高柏氏腺三個男性附屬腺體（英文：Male accessory gland）。
男孩看見野玫瑰

男孩看見野玫瑰 （趙傳）：台灣歌手趙傳嘅歌曲。
第一滴淚

《第一滴淚》係香港歌手譚詠麟嘅第11張粵語專輯。
第一滴血：終極血戰

《第一滴血：終極血戰》（粵拼：dai6 jat1 dik6 hyut3: zung1 gik6 hyut3 zin3，英文：Rambo: Last Blood）係套喺2019年上畫嘅美國動作片，主角係史泰龍。

劇情簡介
係《第一滴血第四集》完咗之後嘅故事，Rambo返番去美國亞利桑那州自己嘅牧場度住，佢好朋友個孫女Gabriela都喺嗰度住。Gabriela嘅親生阿爸以前揼低兩母女自己走咗去。Gabriela依家由朋友Gizelle嗰度知道阿爸響墨西哥之後，唔理Rambo反對，自己走去墨西哥，想問阿爸點解當年自己一個走咗去。Gabriela喺墨西哥畀Gizelle出賣，畀犯罪集團捉咗去。Rambo知道Gabriela唔見咗之後，自己走去墨西哥救人。個犯罪集團同當地警察打曬龍通，所以Rambo冇去搵當地警察幫手，而係用自己嘅方法去救人，終於喺犯罪集團手上救走Gabriela，Rambo載佢返美國，但係Gabriela因為畀人打咗過量毒品而喺半路死咗，之後Rambo就去搵犯罪集團班人算帳……
第一次接觸

第一次接觸（first contact）係科幻常見橋段，指故仔講外星人同人類首次接觸。
第一次日韓協約

《第一次日韓協約》，又叫《第一次韓日協約》、《日韓新協約》，係1904年8月22號朝鮮王朝（時稱大韓帝國）同日本喺漢城簽訂嘅不平等條約。條約主要內容係韓國僱用由日本政府推薦嘅財政顧問目賀田種太郎（日文：目賀田種太郎）同外交顧問須知芬（英文：Durham Stevens）同與外國締結條約前要同日本協商等等。韓國代表係外部大臣尹致昊，日方代表為係駐韓公使林權助。
第一次波耳戰爭

第一次波耳戰爭係1880年到1881年大英帝國同南非嘅波耳人嘅戰爭，最後波耳人打贏，英國承認波耳人嘅南非共和國。不過約莫廿年後爆發第二次波耳戰爭，英國成功覆桌。
第一津

第一津係中國廣東省廣州市嘅其中一個地名，呢個地方喺越秀區入面，光復北路嘅北邊，依家呢度係個生活嘅小區。而「津」呢個名係中國嘅清末嗰陣畀咗鬼佬成日有嘅其中一個通商嘅口岸。

第一津同埋第一甫嘅關係
第一津呢個名應該可以嗌第一甫呢個名，但係第一甫係去到越秀山底嘅蘭湖水道附近，佢重係明朝嗰陣時，廣州城西邊嘅護城河附近嘅第一個埗頭。所以以前啲人就話咗係「通津」呢個名，所以呢尐唔係嗌「第一甫」，而係嗌咗「第一津」呢個名。呢條街以前係一條好窄嘅街嚟嘅，佢重做咗街市添。

俗語
廣州人就有句俗語：第一津——冇譜。重有句俗語都係噉講嘅：人好你話好，唔識花共草，行到第一津，完全冇嗮甫。
第一次納戈爾諾-卡拉巴赫戰爭

第一次納戈爾諾-卡拉巴赫戰爭 (阿塞拜疆文：Birinci Qarabağ müharibəsi，亞美尼亞文：Արցախյան ազատամարտ) 係一次位於納卡地區爆發嘅種族衝突，由1988年2月維持到1994年5月。當時呢個地區係公認為阿塞拜疆領土，但係人口主要係亞美尼亞人。當地嘅亞美尼亞人要求離開阿塞拜疆，建立阿爾察赫。呢場仗演變成爲長久嘅山地游擊戰，雙方都傷亡慘重，最終由亞美尼亞贏咗。

過程
喺1991年，納卡地區嘅議會舉行咗獨立公投，俾人民決定獨立（之後加入亞美尼亞）定係留喺阿塞拜疆。因爲當地人口大多數係亞美尼亞人，所以即使阿塞拜疆人棄權，投票率都超過80%，而其中99.89%都投票同意納卡加入亞美尼亞。喺公投通過之後，當地嘅人民舉行咗和平示威要求兩個國家尊重投票結果。但係，隨住蘇聯解體，兩個國家之間嘅敵意令已有嘅種族衝突暴力化。兩邊都曾經有殺害對方人口嘅大屠殺。納卡地區嘅人於是自己宣佈獨立，成立咗阿爾察赫共和國。
喺1992年初，土耳其為阿塞拜疆提供軍事援助，同時封鎖亞美尼亞，令場仗惡化。有好多個國際組織都嘗試為情況降溫，但係未成功。到1993年頭，亞美尼亞成功控制納卡嘅周邊地區，而到1994年5月已經明顯贏咗。
喺打仗過後，大約72萬位阿塞拜疆人同埋30-50萬位亞美尼亞人流離失所。喺戰後嘅時間，歐洲安全合作組織不斷有跟進亞美尼亞同阿塞拜疆之間嘅和談，但係唔能夠簽正式嘅和約。阿爾察赫成爲咗實際上獨立，但係法理上唔存喺嘅國家。納卡衝突仍然繼續，到2020年會再次爆發第二次納卡戰爭。
維吾爾話

維吾爾話（老維文：ئۇيغۇرتىلى；拉丁維文：Uyghur Tili；基里爾維文：Уйғур тили），屬於阿爾泰語系突厥語族，係維吾爾人用嘅語言。而家中國境內官方嘅老維文（UEY——Uyghurche Ereb Yeziqi）係以阿拉伯字母為基礎嘅，同時以拉丁字母為基礎嘅拉丁維文（ULY——Uyghurche Latin Yeziqi）作為補充。原蘇聯境內嘅維吾爾話用以基里爾字母為基礎嘅基里爾維文（USY——Uyghurche Shilir Yeziqi）。
維吾爾話同烏茲別克話嘅差別好細，兩者對話完全唔使翻譯。
維園六四燭光晚會

維園六四燭光晚會（粵拼：wai4 yun2 luk6 sei3 juk1 gwong1 maan5 wui2、英文：Candlelight Vigil for June 4 Massacre）係香港一年一度嘅集會，由支聯會發起，每年6月4號挨晚，嚮銅鑼灣維多利亞公園球場集合。好似八九民運咁，唱《血染的風采》、《自由花》、《歷史的傷口》；嗌「追究屠城責任」、「釋放民運人士」、「結束一黨專政」口號。
1990年首次開有15萬人，家下每年有幾萬人參與，包括立法會議員。

2009年
2009年六四燭光晚會
呢年嘅主題係「六四廿年，薪火相傳」，五項目標係「釋放民運人士、平反八九民運、追究屠城責任、結束一黨專政、建設民主中國」，唱嘅歌有血染的風采、中國夢、自由花、二十年、祭英烈。十五萬人坐滿維園足球場，要開埋草地同籃球場。

歷年參加人數
歷年香港維園六四燭光晚會參加人數
受技術問題影響，原先喺度嘅圖表暫時顯示唔到。

2009年
支聯會估計當日燭光晚會約有15萬人出席，香港警務處指有6萬2千8百人，兩者數據差距超過一半。支聯會副主席蔡耀昌解釋，警務處曾經向佢哋表示6個足球場連通道若果爆滿，可以容納接近10萬人，連同草地、籃球場同廣場都爆滿，支聯會於是估算總數為有15萬。
《星島日報》根據場地面積同每人佔用面積推斷計算，得出出席人數介乎7萬至10萬。《星島日報》以科學化方式作出推斷計算，當晚出席者坐滿維多利亞公園6個足球場（包括四周通道），從地圖上作出量度，6個足球場連同四周同中間通道，最寬鬆估計面積約為4萬平方米，假設每人以坐姿算佔用空間為1平方米，坐滿6個足球場就有4萬人；假若以每人佔用0.7平方米計，坐滿6個足球場就有5萬7千人。連面積相當於3個足球場草地、籃球場及噴水池所在嘅廣場，寬鬆估計總共最多有5個足球場嘅面積，參加人數總數應該介乎7萬3千至10萬4千人。
向來有就七一遊行人數進行統計嘅香港大學統計及精算系高級講師葉兆輝認同上述嘅推斷計算方法，表示一般計算一個人坐低佔用空間相當於1平方米，以0.7平方米計算，場面已經非常擠擁；佢話難以睇到6個足球場連通道能夠容納10萬人嘅可能性；香港大學社會科學研究中心主任白景崇根據香港有線新聞喺集會四周多角度拍攝嘅影片，大部分人手持1支蠟燭，少部分手持兩支，少部分冇，亦估計人數為介乎7至10萬；佢認為警務處低估人數，主辦單位高估人數。
源自運輸機構消息透露，警務處喺晚會舉行前晚曾經向運輸機構提供嘅人數預算同公開統計數字一致。警務處消息人士稱，過去曾經喺維多利亞公園足球場做實驗，安排警務人員企立或者坐低，以計算該小幅面積喺鬆動、適中同擠逼嘅情況下所可以容納嘅人數，再計算足球場嘅面積，以推斷估算若果以站立姿勢計算，一個足球場最多可以容納約9千人，如果坐低計算，就最多可以容納約7千人。

2019年
六四三十週年，參與人士除咗佔滿維園六個足球場同草地，天后港鐵站一帶更出現「蛇餅」，市民要排隊等候入場。支聯會因此估計參加人數超過18萬人，不過警方公佈嘅數字得3.7萬，兩者相差達八成。警方嘅數字引起質疑係「有政治目的」，有意為反送中大遊行降溫。
民陣前召集人兼立法會議員區諾軒表示，過往曾多次就七一遊行、維園草坪及附近一帶可容納人數，同警方討論。警方過去嘅估算係指單喺中央草坪，未計維園6個硬地足球場，已可容納3萬2千人，佢質疑警方嗰晚嘅估算離譜。支聯會秘書李卓人唔評論警方公佈嘅數字，指出「香港人心中有數」。亦有網民對比2017年嘅太子警察體育會撐警集會，認為體育會面積比維園細得多，但警方就指出席人數為3.3萬，實乃「報細數」。
警方發言人表示點算集會人數嘅方法係喺集會進行期間，派員係多個高點觀察，以及點算某一時段喺唔同區域所聚集嘅人數。評估只係「粗略估計」，用途係因應情況實施人群管理措施同調派人手資源。
維園道

維園道（英文：Victoria Park Road）係香港銅鑼灣一條馬路，由興發街去到告士打道。街名係嚟自隔籬維多利亞公園。
維園道舊時係4號幹線一部份，到2019年中環及灣仔繞道通車後畀佢取代。
維吾爾文維基百科

維吾爾文維基百科係維基百科協作計劃嘅維吾爾文版，由非牟利組織，維基媒體基金會負責搞起，到咗2016年，呢度一共有兩千幾篇文，喺多種語言嘅維基百科裏頭，佢嘅規模排第201位。
維吾爾族

維吾爾族（粵拼：wai4 ng4 ji5 zuk6；中國標準羅馬字：Uygur，字母代碼：UG，數字代碼：05）係中亞嘅其中一個大民族。根據中國典籍，維吾爾族隋朝時叫回紇或回鶻，受突厥統治。現時人口約莫有1300萬人，主要聚居喺中華人民共和國新疆維吾爾族自治區同哈薩克，亦有唔少喺吉爾吉斯、烏茲別克等地。維吾爾族人用嘅語文叫維吾爾文，中國大陸生活嘅維吾爾族好多都識講普通話。
維圖斯·白令

維圖斯·白令（Vitus Bering，1681年8月5號—1741年12月19號）係丹麥探險家，幫俄羅斯帝國海軍做考察，去到亞洲最東面，響嗰度病死咗。白令海峽、白令海、白令島、白令地峽同白令陸橋都係用咗佢個名嚟起。
絲蓮·迪安

絲蓮·迪安（法文：Céline Dion，讀音：/selin djɔ̃/ (幫手·個快勞)，全名 Céline Marie Claudette Dion；1968年3月30號—）係加拿大歌手。初時佢凈係唱法文，後來都有唱𠹺英文，有一排好紅，成爲世界名歌星。佢老公亨尼·晏謝里（René Angélil）喺2016年1月14號過咗身。
絲襪奶茶

絲襪奶茶（粵拼：si1 mat6 naai5 caa4）係具有香港特色嘅一種奶茶，係香港人日常下午茶（同早餐）常見嘅嘢飲。基本上，喺香港茶餐廳供應嘅奶茶都係用「絲襪奶茶」嘅方式泡製。

起源
由英國開始喺香港嘅殖民統治，英國人就將「下午茶」呢個概念帶到香港。同一般華人喺朝早飲茶嘅習慣唔同：西方人習慣喺下晏三點左右，食晏到放工中間嘅一段時間，除咗享受西茶，再配啲甜品。由於錫蘭出產嘅紅茶味道較好而價錢又平，所以錫蘭紅茶喺香港好流行。西方人飲茶習慣加牛奶同糖，令茶入口更香更滑，咁樣成為咗香港奶茶嘅基本。

製法
所謂「絲襪奶茶」，係將煮好嘅紅茶用一個棉線網先行過濾，作用除咗隔走茶渣之外，亦令紅茶更香滑，然後再加入淡奶同糖。傳統嘅港式絲襪奶茶用淡奶加入煲好嘅錫蘭紅茶。原創人（蘭芳園茶餐廳林木河先生）用特製白布袋，但而家大部分人都會用一個棉紗網鑲喺一個金屬框架度。
由於棉紗網經奶茶浸泡，網顏色同絲襪好接近，因此叫做「絲襪奶茶」，「絲襪」係女性用尼龍襪褲嘅俗稱（尼龍未面世前絲襪乃係用絲綢織成，而且多數係長筒絲襪），多數係肉色，收縮時呈咖啡色，第二次世界大戰後由美國傳入，初期叫「原子襪」，「蘭芳園」大牌檔伙計將煮沸茶水倒入過濾網，上下拉動以加速茶水濾出，手法熟練誇張，狀似做秀，引人注目，係港式茶餐廳製作奶茶一大特色。過濾網染上奶茶，形狀顏色似尼龍襪褲，食客講笑叫做為「絲襪奶茶」，並唔係用絲襪做為濾網來過濾嘅。
用來沖奶茶嘅錫蘭高地紅茶分為粗茶同幼茶兩種，餐廳透過控制粗幼茶嘅份量，就可以改變沖出來嘅奶茶嘅香味、色澤同濃度。一般茶餐廳會用一至兩種碎紅茶做主，攞佢嘅茶色同濃味，再配搭較高級嘅立頓錫蘭紅茶以帶出茶香。
沖茶時先將紅茶放入尼龍網度，然後將網浸入巨型水煲度，並用鉤將網鉤喺水煲嘅邊沿。將茶燜喺茶煲入面幾分鐘後（叫做焗茶），將茶倒落另一茶壺度，來回倒幾次（叫做撞茶）。最後倒入已放入淡奶嘅杯度。
絲襪奶茶嘅品質以入口幼滑延綿為好，能有適當嘅「厚度」（body）。而厚度係主要由淡奶嘅濃淡度所決定，奶脂濃度足夠時，奶茶就會喺表面凝結成啡色嘅奶衣，擁有呢樣厚度嘅奶茶就係所謂嘅「掛杯奶茶」。
至於將奶茶做成凍奶茶（冰奶茶）有三種方法：
以往喺製冰機唔流行嘅年代，係先將奶茶倒入玻璃樽度，再放到雪櫃度慢慢雪凍，但係呢種做法已經好少見到。
而家大部份嘅凍奶茶係透過喺奶茶加入冰塊來達到降溫嘅效果，缺點係慢慢溶解嘅冰塊會將奶茶原本嘅味道沖淡。
第三種方法係用「恆溫水浴」嘅概念，將已有奶茶嘅茶杯放入一個有冰水同冰塊嘅容器度，奶茶就可以由頭到尾保持冰凍同濃度，呢種做法嘅奶茶叫做「冰鎮奶茶」。
絲角蝶科

絲角蝶科（Hedylidae）係一科蝴蝶，特徵係細隻、啡色、觸角冇波，長又瘦嘅腹部。
絲蘭屬

絲蘭屬（Yucca）係天門冬目天門冬科下嘅一個屬，有約莫50個品種。
絲苗

絲苗係長身米，出產地主要喺熱帶同亞熱帶地方，包括華南、東南亞同南亞等地。
絲苗係廣東人食開嘅米，舊時出名嘅包括廣州嘅增城絲苗、香港嘅元朗絲苗。
絲纓花目

絲纓花目（粵拼：si1 jing1 faa1 muk6，學名：Garryales）係被子植物門雙子葉植物綱嘅一個目。
砷化氫

砷化氫（Arsine）爲砷與氫之化合物，符AsH₃，即一砷化三氫。砷化氫唔單止易燃，而且會自燃，又有極之毒。砷化氫同烴基結合，就變成胂。
砷化鎵

砷化鎵（GaAs）係鎵嘅其中一種砷化物，常溫下係灰色立方晶體。
硒

硒（粵拼：sai1，Selenium）係一種化學元素，佢嘅化學符號係Se，原子序數34，原子重量78.96(3)，係一種非金屬。
硒對生物同時具有必需性同毒性。性質同硫、碲相似。佢響有光時，導電性能比黑暗時好，可以用來做光電池。

歷史
硒嘅英文全名係Selenium，來自希臘文Σελήνη（月亮女神塞勒涅個名），係月亮咁解。因為佢係一種固體非金屬，所以用石字部首，西字音譯。
維基同享有多媒體嘅嘢：
硒（類）
砷嘅同位素

砷有43個同位素，得75As（砷-75）係穩定，其餘嘅都係唔穩定。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
砵蘭街

砵蘭街（英文：Portland Street）係九龍油尖旺區一條街，個名喺1927年改，以記念英國波特蘭公爵。傳說有好多社團人士嚮處做生意同埋住緊。砵蘭街係油尖旺舊住宅區，條街有好多廣告招牌燈箱，夜晚著晒燈好有電影Feel。
喺一啲香港人心目中，砵蘭街係紅燈區，但其實砵蘭街有好多第二啲舗頭，包括二手書檔、唱片舗、食肆、洋服店同埋長生店等等。
砵酒

砵酒（葡文：Vinho do Porto）係葡萄牙出產嘅一種葡萄酒，產地係葡萄牙北面嘅杜羅河谷（Douro），因為會運去波圖（Porto）賣，所以有呢個名。
砵酒角爹

砵酒角爹（英文port wine cocktail）係酒水一種，角爹一類，酒係砵酒。
砷

砷（粵拼：san1，英文：Arsenic）係一個化學元素，元素符號As，原子序33，原子量係74.92160(2)。
Arsenic呢個字來自波斯話زرنيخ‎ Zarnikh，意思係「黃色嘅雌黃」。Zarnikh 又來自希臘話嘅arsenikon同一個類似嘅希臘字arsenikos，意思係陽性嘅或者有權勢嘅。
第一次有關砷嘅紀錄係響1250年，由大阿爾伯特所完成。佢係一種以有毒出名嘅類金屬，有好多同素異形體，黃色（分子結構，非金屬）同幾種黑、灰色嘅（類金屬）係一部份常見嘅種類。三種有唔同晶格結構嘅類金屬形式砷存在響自然界（嚴格來講係砷礦，同更加稀有嘅自然砷鉍礦同輝砷礦，但更容易發現嘅形式係砷化物同砷酸鹽化合物，總共有幾百種嘅礦物已經被發現）。砷同其化合物被運用響農藥、除草劑、殺蟲劑同好多種合金之中。

同位素
自然界中存在嘅砷得一種同位素，響2003年，至少有33種放射性同位素整咗出來，原子量從60到92都有。其中最穩定嘅係73As，半衰期80.3日。比穩定嘅75As衰變嗰陣傾向發生β+衰變，重啲嘅就傾向β-衰變，不過亦有啲例外。
維基同享有多媒體嘅嘢：
砷（類）
砹

砹（粵拼：ngaai6）／砈（粵拼：ngo5（古音）（文讀），aak3（有邊讀邊、梗攝）（白讀））係化學元素，屬於鹵素，符號At，原子序數85，相對原子質量210。

名稱
砈嘅拉丁文名astatium解「唔穩定」。

同位素
砈已知嘅20幾種同位素全部都有放射性，半衰期最長嘅得8.1個鐘，所以響咩時候，地殼中砈嘅含量都少過50克。

製備
1940年三位美國人第一次用甲種射綫轟擊鉍得到咗砈。
維基同享有多媒體嘅嘢：
砹（類）
科域士希夫

科域士希夫（英文：Forest Heath）係英國一個非都市區，屬於修福郡，人口約63,700。
科威特

科威特（粵拼：fo1 wai1 dak6；阿拉伯文：الكويت‎，拉丁轉寫：al-Kuwait）係中東一國，南面係沙地阿拉伯、西北面係伊拉克。首都係科威特城。
1752年，薩巴克族首領薩巴克一世（Sabah I，1718－1764）建國。開初佢係奧斯曼嘅附庸國，到咗1899年改為大不列顛王國嘅附庸國。1914年成為不列顛嘅保護領地。喺1961年6月19日獨立，第二年實行君主立憲。
1990年8月，伊拉克入侵科威特，成立自由科威特政府，導致波斯灣戰爭。同月，伊拉克併併咗科威特，不過第二年就被聯合國軍隊趕走，科威特回復獨立。
科威特城

科威特城（阿拉伯文：مدينة الكويت）係科威特首都。

氣候
科威特城屬沙漠氣候，濕度低落雨少。
科威特第納爾

科威特第納爾（دينار كويتي）係科威特嘅法定貨幣，1960年開始用。
科威特第納爾係當今世上最高幣值嘅流通貨幣。
科奎氏馬島鵑

科奎氏馬島鵑（Coua coquereli）係杜鵑科島鵑屬下邊嘅一個物種，係馬達加斯加特有。
維基同享有多媒體嘅嘢：島鵑屬
科威特SC

科威特SC（英文：Kuwait SC）係科威特科威特城一間職業足球球會，依家踢緊科威特超級足球聯賽。
科士街

科士街（英文：Forbes Street）係香港堅尼地城一條馬路，由士美菲路開始，去到加多近街。臨近有科士街臨時遊樂場、堅尼地城遊樂場、香港特有嘅石牆樹同埋西環邨。
科士街臨時遊樂場

科士街臨時遊樂場（英文：Forbes Street Temporary Playground）係香港一公園同遊樂場，喺堅彌地城科士街，行政上歸中西區。設施有硬地球場、手球場同七人足球場。
茜草灣鄉

茜草灣鄉係香港九龍十三鄉其中一個，喺觀塘區茜草灣附近，經已拆清晒，原址變做麗港城。
茜草科

茜草科（Rubiaceae）係龍膽目一個科，有約莫620屬13,500個品種，係被子植物入面嘅第四大科。
茜蒂諾哈麗莎

茜蒂諾哈麗莎（馬來文：Siti Nurhaliza，1979年1月11號—）係馬來西亞馬來族女歌手。
茜蒂啊斯瑪

敦茜蒂啊斯瑪（Siti Hasmah Mohamad Ali，1926年7月12號—）係馬來西亞第四同第七任首相馬哈迪嘅老婆。畢業於星加坡國立大學。

評價
2019年11月3號，茜蒂啊斯瑪（中）出席喺泰國曼谷舉行嘅第35屆東盟峰會
茜蒂啊斯瑪為人低調、和藹可親，唔中意週時喺鏡頭前蒲頭同接受封號。茜蒂關心馬來西亞國內嘅後生、吸毒以及健康醫療等公共議題，都週時捐款畀好多民間慈善機構；佢喺受訪時會不時關心記者嘅工作情況，受馬來西亞人民愛戴同尊重，畀該國人民稱為「永遠嘅第一夫人」。

個人榮譽
2019年7月16號，茜蒂啊斯瑪獲頒2019年亞洲人力資源發展獎「終身成就獎」。2019年亞洲人力資源發展獎喺一個文告中講，佢係因為「對大馬公共衛生領域發展作出傑出貢獻」而獲得認可。
2019年8月22號，亞洲策略同領導研究院（ASLI）特別頒發「國家之母」（Ibu Negara）榮譽於茜蒂啊斯瑪，以示讚揚。主席謝富年表示，佢係表彰茜蒂喺馬哈迪致力於國家建設嘅旅程中，成為佢堅強後盾並作出犧牲；同時，謝富年表示茜蒂哈斯瑪嘅魅力、優雅、高貴同沉穩，令佢贏得所有馬來西亞人嘅愛、尊重同欽佩。
2019年11月24號，茜蒂啊斯瑪榮獲由國際建築學會（NBII）授予嘅婦女建國獎（Women's Nation-Building Award）。國際建築學會表示，個獎係對茜蒂喺濫用藥物、婦女健康、生育計劃、農村婦女發展同成人識字率方面作出嘅貢獻，給予認可。

婚姻
茜蒂啊斯瑪就讀大學期間，同馬哈迪係同班同學。當時全班有70人，其中大部分係華裔學生、馬來裔學生有七人，女學生得茜蒂一人，因此佢喺班上幾受歡迎。馬哈迪好學而且珍惜就學機會，成績喺班上相當優異並成日協助成績較差嘅同學；茜蒂嚟自吉隆坡，家族具名望，佢欣賞馬哈迪嘅學識同政治理念。喺上大學之前，茜蒂冇學過物理，好擔心自己因此留級，馬哈迪因協助輔導課業成為茜蒂嘅良師益友，佢哋嘅關係亦由普通朋友成為戀人。
馬哈迪喺過去除咗同女性家人相處之外，從未同其他女性來往，茜蒂係佢嘅初戀；直到兩人準備步入婚姻前，馬哈迪仍羞於對佢開口。茜蒂曾於受訪回憶當年馬哈迪求婚時微笑表示：「馬哈迪當時好怕醜，佢乜都冇對我講，只係寫咗一張英文寫嘅LOVE字條畀我！」由於馬哈迪同茜蒂兩人嘅家庭背景差異懸殊，當馬哈迪向女方家提親時，遭到強烈反對，後兩人喺1956年8月完婚。
程皓

程皓（粵拼：cing4 hou6，英文：Ching Ho, Rachel，1992年11月4號—）係香港無綫電視女藝人，2016年度香港小姐競選20強，同年底入讀為期3個月演藝進修班。2022年4月份離開無綫電視。
程耀德

程耀德，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（金門縣選舉區），但未能當選。
程美段

程美段（粵拼：cing4 mei5 dyun6，英文：Kiwi Ching，1995年2月17號—），原名徐民虹（粵拼：ceoi4 man4 hung4，英文：Karen Tsui），係香港女模特兒，2018年開始參與電視節目演出。

簡歷
程美段係中菲混血兒，阿爸係香港人，阿媽就係菲律賓人。佢喺北角培僑中學畢業，之後喺2017年報稱做復康護士。2018年佢又同傳媒講佢讀緊醫科，但係其實佢係讀香港專業教育學院復康服務高級文憑。
佢喺2017年用藝名徐藝媛參選「環亞美神」選舉，攞到「甜心美神」獎項，之後改藝名做程美段，係「呈現美好身段」嘅意思。佢參與無綫電視綜藝節目《美女廚房》，做其中一位美女學徒，不過節目中段被電視台通知唔使再返。
程美段2019年1月開始加入杜汶澤旗下嘅網絡平台「杜汶澤喱騷」做其中一位女主持，期間因為着住車厘龜背心出鏡，自此畀唔少網民叫佢做「車厘龜」。不過同年4月，佢同杜汶澤有遲咗出糧嘅糾紛，令到杜汶澤反咗佢面，雖則杜汶澤最後喺輿論壓力下被逼向佢認錯道歉，佢亦表示接受道歉，但佢承認呢件事必定對佢嘅事業有負面影響。
程翔

程翔（1949年12月3號—）香港居民，又係新加坡永久居民。佢係新加坡《海峽時報》駐中國首席特派員，2005年4月22號因間諜罪喺中國廣州被捕到第二年8月31號被判監禁5年。
喺2008年2月4號，程翔獲准假釋，第二日下晝返香港。

背景
程翔喺中國大陸出世，喺香港長大，喺聖保羅書院讀中學，香港大學經濟系畢業，後嚟喺親中報章《文匯報》做嘢，曾經做過呢份報紙嘅駐北京記者站主任、副總編。1989年嗰陣參與六四事件北京採訪工作，之後因為抗議當局嘅處理手法，同其他40幾個同事一齊辭職；1996年出任新加坡《海峽時報》中國首席特派員。

拘禁事件
2005年8月5號，新華社發佈消息話程翔「因涉嫌間諜罪被北京市國家安全局依法逮捕」，指佢「自2000年初，用化名『陳元春』為台灣國家安全局間諜策反。由2000年初一直到2005年3月按照台灣『國家安全局』指示喺香港同內地建立多條搜集情報渠道，以金錢收買呢啲方式搜集涉及國家政治、經濟尤其喺軍事等大量情報，包括絕密、秘密級內容。佢將呢啲情報轉報畀台灣間諜情報機關，對國家安全產生危害，因為咁而得到台灣間諜情報機關先後發畀程翔間諜經費數百萬港元。」
程翔向來以愛國見稱，而立場一直被指親中，又支持兩岸統一。據程翔老婆講，佢係為咗拎一份趙紫陽生前訪談錄而去廣州，但一去到廣州機場就畀公安帶走，4月24號開始失去聯絡。
佢相信逮捕係同呢份訪談錄有關，但中華人民共和國外交部接受詢問時明確否認程翔被捕係同趙有任何關係，重宣稱佢係由於「根據境外情報機關指示，在中國內地從事情報搜集活動，先後領取大量間諜費」而被逮捕，而且佢自己都承認咗有關罪行。但喺5月31號中國外交部喺網頁上刪除咗這段說話。
6月1號美國表示關注程翔被捕嘅事；北京市人民檢察院喺2006年2月將案件發還畀國安部，要求作補充調查，7月底檢察院將案件交畀法院處理；而家程翔家人只可以透過律師每月同喺北京市郊一個看守所拘留嘅程翔見面一次，間接瞭解程翔近況。
被捕期間，香港雜誌《東週刊》曾報道一個叫「黃偉」嘅女仔係程翔嘅情婦，但之後黃偉喺商業電台《左右大局》節目否認呢件事。

外界聲援
香港記者協會喺程翔被拘之後不斷透過特首曾蔭權同中聯辦向中央反映要求以公平、公正、公開原則處理程翔案件以及盡快釋放程翔，商業電台就發起「聲音黃絲帶」行動，每日喺節目入面出一段聲帶提示程翔被扣留日數；另外重有由龍緯汶等人成立嘅聲援組織：營救程翔聯盟。除咗香港民主派人士外，李鵬飛、徐四民等全國人大代表同全國政協委員亦對事件表達關注。
2006年7月20號，劉敏儀同國際記者協會、無國界記者在內嘅二十個國際團體，喺全球十個城市（洛杉磯、巴黎、紐約、墨爾本、多倫多、波恩等等）舉行記者會，要求中國政府要公正同埋公開處理案件。

開審
北京市第二中級人民法院成立合議庭受理案件，並喺8月15號朝早9點半開審，下午4點半結束審結，排期宣判；由廣東省人大常委會立法顧問何培華同另一位律師作為代表律師；由於案件涉及「國家機密」，法庭以面積太細為理由唔公開審訊，又唔畀傳媒旁聽，但就畀家屬旁聽；又喺8月16號朝早上喺同一個法庭對陸建華開審，
香港記者協會連同外國記者協會、民間人權陣線、程翔關注組等多個組織喺開審日8月15日夜晚7點喺香港中環遮打花園舉行燭光晚會，聲援程翔。

宣判
程翔喺8月31號朝早9點喺原法庭被判入獄5年，剝奪政治權利1年，沒收個人財產30萬元人民幣。法院指稱，2004年5月到2005年4月期間，程翔同台灣間諜組織某基金會代理人薛某同戴某，按佢哋佈置嘅任務，喺北京用傳真、電子郵件等形式將涉及國家秘密及情報嘅有關文字材料提供畀台灣，又以化名獲取酬金港幣30萬元，呢個行為已經構成間諜罪。
但係由於程翔肯主動交代事實，又肯交出筆記本電腦證據，當做自首減刑。
判決後，程妻同程翔關注組織唔服判決，要求上訴。香港記者協會同部分立法會議員指判決太重。時事評論員劉銳紹指案情涉及金額上前後有出入，反映證據唔夠；但11月24號朝早畀北京市高級人民法院駁返，當日朝早程翔嘅家人指法院無考慮一審判決喺證據、程序上嘅錯漏，發表公開信要求中國當局公開審理程翔嘅上訴案。

獄中生活
2006年9月19號，程翔哥哥程曦撰寫《我的弟弟程翔》一文，登喺香港《明報》。程曦形容佢兩次去北京探望程翔時，程翔已經好呆滯、乾癟枯瘦，佢話：「都怪自己中國情結太深」程曦誁到，好多朋友都為程翔禱告，程翔突然話：「我睇緊《聖經》」由於程翔向來係無神論者，令身為基督徒嘅程曦嚇咗一跳。程曦話，程翔呢次蒙冤，佢母親最傷心。程曦又怪責自己當年唔畀程翔出國讀書，「如果程翔去留學，命運或者就改寫。」
香港《英文虎報》引述程翔妻子劉敏儀講：「佢（程翔）嘅體重劇減，而佢嘅高血壓情況亦日益嚴重。」香港《南華早報》引述程翔律師表示，程翔健康情況可能令佢有機會以呢個理由獲得假釋。

獲准假釋
響維基新聞度有一單新聞係同呢篇文有關：
zh:程翔獲假釋後首露面 表示問心無愧
2008年2月4號香港特首辦朝早收到港澳辦函件，話程翔喺獄中服刑態度良好，符合假釋條件，內地法院依法喺2月4號畀佢假釋出獄。特區政府於是派人喺廣州接佢，中午由廣州搭直通車返香港。
中國外交部發言人劉建超話，程翔獲假釋係中國司法機關根據法律規定而做嘅決定，唔係行政部門決定。
程翔返咗香港之後，無即時公開露面。一路到2月21號，佢先開記者會，記者會上佢表示從來冇做過任何危害國家或損害國家利益嘅事，亦冇接觸任何機密文件，佢認為自己問心無愧。又話自己一生愛國，做間碟根本同佢理想背道而馳。佢亦喺呢件事入面，覺得香港民主自由、崇尚法治、人道關懷係一樣值得驕傲嘅香港精神同核心價值。
程至美

程至美（Paul）係無綫電視劇集《妙手仁心》系列入面一個角色，由吳啟華飾演。程至美係「仁愛醫院」一位醫術高明嘅腦外科醫生，性格隨和、沉默，但係比較被動，做事認真、自信，又有責任感，對感情專一。
程莉元

程莉元，香港親中派政治人物。

政治立場
佢係香港親中派成員，支持限制唔同政見人士參與政府嘅所謂愛國者治港。佢亦支持北京未經諮詢或香港人同意，強行訂立嘅所謂完善選舉制度。
佢亦曾經呼籲人參與設立政治篩選並大幅度削減直選議席嘅2023年香港區議會選舉，並主禮一個相關嘅填色比賽。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
程豐原

程豐原，親北京派在廣州台裔商人，廣州嘉豐裝飾材料有限公司董事長。
佢1989年就開始到廣州進行窗簾設廠投資，算係很早期就到中國投資嘅台商，旗下公司亦有份贊助2010年亞洲運動會。
紐倫堡審判

紐倫堡審判（粵拼：nau2 leon4 bou2 sam2 pun3，英文：Nuremberg Trials，德文：Nürnberger Prozesse），係同盟國根據國際法同二戰後嘅戰爭法舉行嘅一系列軍事法庭。

審判結果
1945年11月20號，紐倫堡國際軍事法庭正式開庭，審判過程歷時10個月咁耐。1946年9月30號，法官宣讀判決書，公佈咗對被告人同各組織嘅判決。
圖姓名反和平密謀罪侵略計畫、實行罪戰爭罪反人道罪判決執行註記

戈林有罪有罪有罪有罪死刑執行前自殺（原第一位執行絞刑）前希特勒接班人、國會議長、空軍總司令、帝國元帥，四年經濟計畫全權負責人。

里賓特洛甫有罪有罪有罪有罪死刑第一位執行絞刑外交部長。

凱特爾有罪有罪有罪有罪死刑第二位執行絞刑最高統帥部參謀總長，陸軍元帥。

卡爾滕布倫納起訴唔起訴有罪有罪死刑第三位執行絞刑蓋世太保總監，刑事員警總監。

羅森堡有罪有罪有罪有罪死刑第四位執行絞刑東方佔領區事務部長。

法郎克起訴唔起訴有罪有罪死刑第五位執行絞刑波蘭佔領區總督。

弗利克起訴有罪有罪有罪死刑第六位執行絞刑內政部長。

紹克爾起訴起訴有罪有罪死刑第七位執行絞刑勞動力調配全權總代表。

約德爾有罪有罪有罪有罪死刑第八位執行絞刑最高統帥部作戰局局長，陸軍大將。執行六年後獲平反。

施特萊歇爾起訴唔起訴唔起訴有罪死刑第九位執行絞刑反猶刊物《衝鋒報》主編。

賽斯-英誇特起訴有罪有罪有罪死刑第十位執行絞刑奧地利總督，荷蘭佔領區總督。

鮑曼起訴不起訴有罪有罪死刑判決缺席，生死未蔔，1973年時確認死亡希特勒秘書。

赫斯有罪有罪起訴起訴終身監禁納粹黨副黨魁，不管部部長。

馮克起訴有罪有罪有罪終身監禁1957年因病獲釋政府新聞總署同宣傳部負責人，德國經濟部長，戰爭經濟全權委員會，德國國家銀行總裁。

雷德爾起訴有罪起訴唔起訴終身監禁1955年因病獲釋海軍總司令，國防委員會成員，海軍名義總監。

席拉赫起訴唔起訴唔起訴有罪有期徒刑20年全德青年領導人，駐維也納總督。

斯佩爾唔起訴唔起訴有罪有罪有期徒刑20年軍備同戰時生產部長。

紐賴特有罪有罪有罪有罪有期徒刑15年1954年因病獲釋外交部長，不管部部長，波西米亞同摩拉維亞保護國總督。

鄧尼茨起訴有罪有罪唔起訴10年有期徒刑潛艇艦隊司令，海軍元帥，希特勒指定嘅元首繼承人。

弗裡切起訴起訴起訴唔起訴無罪宣傳部國內新聞司司長。

巴本起訴起訴唔起訴唔起訴無罪德國總理，內閣副總理，駐奧地利、土耳其使節。

沙赫特起訴起訴唔起訴唔起訴無罪國家銀行總裁，戰爭經濟全權委員。

古斯塔夫•克虜伯 起訴起訴起訴起訴（健康理由，唔追訴）重工業企業家。

萊伊起訴起訴起訴起訴（判決前自殺）德國勞動戰線和納粹黨組織領導人。
納音

納音五行係重要嘅術數理論架構之一，廣用喺紫微斗數、八字命學、風水、擇日、姓名學上。
紐倫堡

紐倫堡（德文：Nürnberg）係德國巴伐利亞第二大城，人口大約52萬。呢座城最出名就係負責搞二戰之後審納粹德國高管嘅紐倫堡審判。
紐卡素

泰恩河畔紐卡素（Newcastle upon Tyne，意譯「新堡」）係英國英倫東北部嘅城市，面積47平方公里，人口27萬。出名紐卡素足球會。

名人
阿披實：泰國總理、1964年響呢度出世
葉夫根尼扎米亞京：俄羅斯作家，「三大反烏托邦小說」之一既《我哋》（俄文：Мы）既作者，喺英國紐卡素既Jesmond區（紐卡素城中心既東北面大約2公里距離）住過，亦都喺泰恩河既一間造船廠打過工。
納那克

納那克（1469年4月15號—1539年9月7號），又譯拿那克，係錫克教嘅創辦人。佢喺巴基斯坦出世，屋企係婆羅門族印度教徒，28歲創辦錫克教。
紐倫堡原則

《紐倫堡原則》（Nuremberg principles）係1945年由聯合國國際法委員會制定嘅萬國公法，定義戰爭罪。呢份原則係為咗第二次世界大戰完咗後對納粹德國戰犯嘅紐倫堡審判而制定。
紐倫

紐倫（英文：NyLon），佢係紐約同倫敦作為友好城市嘅概念－包括咗金融資本同文化資本嘅英美世界。呢度有一班高收入嘅專業人士，佢哋響繁忙嘅大西洋航線上不斷往返呢啲城市之間。為咗滿足呢兩個城市嘅唔同口味，Time Out（英文：Time Out (company)）同Conran（英文：Terrence Conran）喺呢兩個城市之間建立咗分支機構。Nylon雜誌通過有關呢兩個城市嘅文章明確報導咗呢個場景。
姬絲汀·拉加德（Christine Lagarde）承認對呢兩個友好城市嘅主導地位，作為法國財政部長嘅佢，希望巴黎成為類似嘅國際金融中心。其他準備變成同級城邦嘅包括杜拜同上海。不過金融危機同經濟衰退之後，兩個城市之間嘅旅行有所下降。喺2008年，《時代雜誌》創造咗個新詞「紐倫港」（Nylonkong），聽聞將紐約市、倫敦同香港等城市連出去作為美洲，歐洲，非洲同亞太地區嘅普世城（Ecumenopolis）。
全球城市網絡係好多二元組合嘅城市所組成。喺2015年對呢啲二元組合之間嘅流量進行排名嗰陣，紐倫港位居第一，前十名分別係：
倫敦 – 紐約
倫敦 – 香港
紐約 – 香港
倫敦 – 巴黎
倫敦 – 星加坡
紐約 – 巴黎
紐約 – 星加坡
倫敦 – 東京
倫敦 – 上海
紐約 – 東京
納里揚馬爾

納里揚馬爾（俄文：Нарьян-Мар），係俄羅斯涅涅茨自治區首府，人口2.2萬。
納雍

納雍係中國貴州畢節下轄嘅一個縣，有2448平方公里咁大。
納閔

納閔（Labuan），馬來西亞一城一埠，亦係一島。地理上喺婆羅洲東北，近沙巴岸，對住南中國海，係馬來西亞少有嘅深水港，亦係一個自由貿易港同旅遊勝地。行政上叫納閔聯邦直轄區（Wilayah Persekutuan Labuan）。納閩本來係沙巴州一部分，但喺1984年成為聯邦直轄區之後，納閩屬於馬來西亞獨自嘅行政區劃，從此受聯邦政府直接管轄，唔再由沙巴州政府管制。納閩嘅首府係維多利亞鎮。
英國統治時，曾叫域多利島（Victoria Island）。日本統治時，又叫過做前田島。納閔之地，原本係歸汶萊，喺家下汶萊以北，不過後尾割咗畀英國。
納閔喺英國統治時期，地位有如新加坡，所以馬來西亞成立聯邦，納閔無加入任何州，而係聯邦直轄，同京城吉隆坡一樣。後尾馬來西亞打算另立新京布城，先至有三個聯邦直轄區。

氣候
納閔全年氣温平均、炎熱；氣候潮濕、多雨，屬於熱帶雨林氣候。全年平均25°c-32°c。
百越民族史研究會

對百越民族嘅名稱、族源、分布、文化習俗、社會政治經濟等方面嘅內容展開全面嘅研究。秉持團結、求實與學術民主嘅精神，將一大批東南學人緊緊地團結響共同嘅學術興趣下，塑造團結、和諧嘅學術氛圍，構築交流、對話嘅良好平臺。秉持學術至上嘅宗旨，堅持不懈，每兩年舉辦一次全國性或國際性嘅學術研討會，每屆年會都編輯出版高水平嘅學術論文集，全面深化百越、乃至東南民族史、考古學嘅學術研究。重視學術隊伍嘅建設同人才嘅培養，鼓勵、幫助年輕學者嘅成長同進步，體現學會學術研究工作承前啟後、繼往開來嘅良好局面。

創立同會員
百越民族史研究會由黃現璠、翁獨健、梁釗韜、陳國強等人喺1980年6月創立。第一、二屆會長係梁釗韜（中共黨員，黃現璠嘅學生），副會長係黃現璠、陳國強（中共黨員）、侯方嶽（中共黨員）等。現任會長係廈門大學教授吳春明（中共黨員）。研究會嘅辦公地點喺廈門大學人類博物館3層303室。研究會嘅會員主要來自廣西、廣東、福建、江蘇、浙江、海南、安徽、江西、湖北、湖南、雲南、北京等省、市、自治區嘅大專院校、文博考古機構。
百靈牌

百靈牌（Braun），又叫德國百靈牌，係德國嘅家用電器公司，而家經已收歸寶潔旗下，最出名係出電鬚刨。
百貨公司

百貨公司，減筆百貨，係舖頭一種，唔只賣一類貨，而係唔同貨種都賣，分門別類，去唔同部門揀。百貨公司主要會賣衫、褲、鞋、手袋、化粧品、玩具、電器、傢俬同日用品等。

文
漢字百貨，百卽係好多咁意思，百貨就係好多種貨，乜都有。百貨之前，通常舖頭都好專，賣一類貨。
英文百貨公司叫department store，卽係分晒部門嘅士多。

香港百貨公司
内文：香港百貨公司一覽
先施、永安、一田、千色店等等。
百越

百越又或者叫百越族，有啲文獻寫做百粵或者粵，不過喺古代越同粵兩個字互通，所以即係同一樣嘢。喺中國歷史上，佢係喺南方嘅土著部落。因為呢個部族啲部落好多，所以叫「百越」。
聚居喺福建嘅叫閩越，住廣東嘅係南越，住廣西嘅係駱越，泛指南方地區。而家嘅部分漢族、黎族、畲族、京族同壯族都係百越後代。
中國有一個「百越民族史研究會」，係專門研究中國百越民族歷史同文化嘅全國性學術研究團體。
百變星君

《百變星君》（英文：Sixty Million Dollar Man）係1995年香港電影，由周星馳、吳孟達、梁詠琪、徐錦江主演，葉偉民執導，王晶監製。
百里氏

百里（粵拼：baak3 lei5）係唐人姓氏，喺《百家姓》裏頭排第467位，依家經已冇乜人用。
呢篇百里氏係同姓氏有關嘅楔位文章，重未寫完嘅。麻煩你幫手充實佢。
百里香

百里香（粵拼：baak3 lei5 hoeng1；學名：Thymus）係唇形科下面嘅一個屬，係一種緊湊型常綠灌木（compact evergreen shrub），包括大約大約350個品種，啲葉細小而且好香。百里香係歐洲常用嘅一種香草，好容易喺暖同埋陽光充足嘅地方，去水好嘅泥嗰度生長。佢好耐旱性，幾乎唔需要淋水。
佢多數用嚟配白肉，好似雞肉、魚肉同海鮮做菜。
聲壓

聲壓（sound pressure）係指由一股聲波引起嘅區域性壓力提升（相對於周圍嘅大氣壓力）。
聲壓反映咗一吓聲「有幾大」。
聲夢1+2

《聲夢1+2》（Stars Academy Game On）係香港無綫電視製作嘅遊戲節目，由森美主持，2024年3月30號到4月27號逢禮拜六20:00-20:30喺翡翠台首播。節目由《聲夢傳奇》同《聲夢傳奇2》參賽者連同其他嘉賓一齊玩音樂同綜藝遊戲。
聲學

聲學（粵拼：sing1/seng1 hok6 | 英文：acoustics）係物理學嘅一個分支，主要研究氣體、液體同固體嘅機械波現象，包括振動、聲音、超聲波同低頻聲波等等。從事聲學研究嘅科學家叫做聲學家，而從事聲學科技嘅人可能會被稱為聲學工程師。聲學應用喺現代社會中幾乎係無所不在嘅，最明顯嘅包括音響同噪音控制行業。
Robert Bruce Lindsay 嘅「聲學之輪」
聽覺係動物世界中最重要嘅生存手段之一，而言語係人類發展同文化最獨特嘅特徵之一。因此，聲學科學遍及人類社會嘅許多方面，包括音樂、醫學、建築、工業生產、戰爭等等。同樣，動物物種，例如雀同青蛙都會用聲同聽覺作為交配或者標示領地嘅方法。藝術、工藝、科學同科技互相影響，一齊推進聲學知識嘅發展。Robert Bruce Lindsay 嘅「聲學之輪」係對聲學各個領域一個被廣泛接受嘅概述。

聲波傳播：聲壓
喺空氣同埋水嘅流體入面，聲波喺環境入面係作為干擾物嚟傳播。即使呢個干擾通常都好細，但係人類耳朵通常係可以察覺到嘅。一個人可以聽到嘅最細嘅聲音，稱之為聽閾，佢嘅壓力比環境壓力細九個數量級。呢啲干擾嘅響度同聲壓級（SPL）有關，SPL係喺以十作為底嘅對數尺度用分貝嚟度。

聲波傳播：頻率
物理學家同聲學工程師通常會用頻率來討論聲壓水平，部分原因係因為呢啲頻率係我哋耳朵所能感知嘅聲音。當我哋感受到「高音」同「低音」時，實際上係感受到聲音振動每秒嘅週期數高低所導致嘅壓力變化。喺一般聲學測量技術中，聲學信號會喺時間上進行抽樣，然後轉換成更有意義嘅形式，例如八度頻帶或時頻譜。呢兩種流行嘅方法都可以用嚟分析聲音，更好地了解聲學現象。
整個聲波頻譜可以分為三個區域：音頻、超聲波同埋次聲波。音頻範圍係指介乎20 Hz 同20,000 Hz 之間嘅範圍。呢個範圍非常重要，因為人嘅耳仔可以聽到到呢個頻率範圍內嘅聲。溝通同音樂都係喺呢到發生。
超聲波範圍指嘅係非常高嘅頻率：多過 20,000 Hz。呢個範圍嘅波長較短，因此喺影像技術中可以得到更高嘅解像度。醫療應用嚟講，超聲波造影同埋彈性成像就要依賴呢個超聲波頻率範圍。而頻率最低嘅就係次聲波範圍。呢啲頻率可以用嚟研究地質現象，例如地震。
分析儀器嚟嘅，譬如話頻譜分析儀，可以俾我哋睇到同埋度到聲音信號同埋佢嘅特性。儀器產生嘅頻譜圖係壓力水平同頻率嘅時間變化圖，佢定義咗一個特定聲音信號嘅特性。
聲寶

聲寶（日文：シャープ株式会社，商標：SHARP；東證1部：6753）係日本一間電器及電子公司。
創辦人早川德次1912年喺東京創業，1915年發明金屬製鉛心筆，後名為「Ever-Ready Sharp Pencil」，其中嘅「Sharp」後來成為商標名。工場喺1923年關東地震被摧毀之後，業務搬咗去大阪，並逐步轉型出電子產品。1935年業務註冊為「株式会社早川金属工業研究所」公司。公司改過名幾次，1970年正式以商標SHARP為公司名。
2016年4月2號，聲寶俾臺灣嘅鴻海科技集團收購，成為外資企業。
聲寶之夜

聲寶之夜係香港電視節目、歌唱比賽，無綫電視所辦，見諸二十世紀七十年代。節目由聲寶公司冠名贊助，所以叫聲寶之夜。比賽有香港樂壇大師做評判。爾個節目，出過唔少紅星，尤其係香港流行曲歌星，有葉麗儀、賈思樂、蔡麗貞、方伊琪咁。節目主持人曾經係何守信。
聲化學

聲化學（sonochemistry）係化學嘅一個子領域，研究化學物質同化學反應會點樣受到聲（尤其係超聲波）影響。
聲夢JUNIOR

《聲夢JUNIOR》（英文：STARS Junior Academy），前名《聲夢Summer Camp》，係香港無綫電視製作嘅選秀節目，喺翡翠台播放，係《TVB攜手創無限節目博覽2022（中文：TVB攜手創無限節目博覽2022）》節目之一，由「億世家電器」特約贊助。《聲夢JUNIOR番外篇》就記錄咗Junior學員參賽嘅歷程同當中嘅小插曲，喺myTV SUPER中播出。
最後梁善知、楊秉頤、繆昀希同鄧曉殷變最後四強，入圍《聲夢傳奇2》。冇幾耐，莊殷玥同劉芷君都加入埋《聲夢傳奇2》，成為新女團XiX。

簡介
節目延續《聲夢傳奇》精神，幫介乎11至15歲有志於演藝嘅青少年提供歌舞訓練機會。入圍參加者被安排參予唔同訓練，仲有機會跟隨《聲夢傳奇》部分學員或者專業導師學藝。最後勝出嘅四強參賽者會有機會成為《聲夢傳奇2》預備生。

參賽者資料
經過大型遴選後，製作組先選出28名具有潛力嘅青少年參與集訓，再篩選出18位精英晉級，其中年紀最細嘅入圍參賽者只有11歲。

記事
2021年7月：無綫電視為節目公開招募，喺2021年7月19日截止。
2021年11月21日：節目錄影總決賽。

節目調動
2022年3月6日，因為20:30-21:00播映《不可能任務》及21:00-22:30播映《同心同行齊抗疫》，節目暫停播映。
聲夢傳奇

《聲夢傳奇》（英文：Stars Academy）係香港無綫電視真人騷歌唱比賽節目，由2021年4月10號到7月17號逢禮拜六20:30到22:00喺翡翠台常規播出，總決賽喺7月19號禮拜一20:30到22:00播出。

節目調動
2021年5月29號：由於直播《萬眾同心公益金》，所以停播一次。
2021年7月10號：由於直播《明愛暖萬心》，所以停播一次。
聲夢傳奇2

《聲夢傳奇2》（英文：Stars Academy 2）係香港無綫電視真人騷歌唱比賽節目，《聲夢傳奇》第二季，由2022年6月11號到9月24號逢禮拜六20:30到22:00喺翡翠台常規播出，決賽喺10月2號禮拜日20:30到22:15播出。《聲夢傳奇2海外踢館賽》由2022年11月5號到11月12號逢禮拜六20:30到22:30喺翡翠台播出。

節目調動
2022年7月16號：由於播映《明愛暖萬心》，所以暫停播映。
2022年8月20號：由於播映《善心滿載仁愛堂》，所以暫停播映。
聲嘅神經編碼

聲嘅神經編碼係一類嘅研究，結合語音學、樂理同腦神經學，剖析神經系統係點樣同接收到嘅聲資訊做神經編碼嘅。
白河水菜

白河水菜，係日本嘅一個女藝人同埋配音員。
白海豚屬

白海豚屬（學名：Sousa）係鯨目海豚科嘅其中一個屬。
白海

白海係俄羅斯西北一個海，東北面係巴倫支海；東面係卡寧半島；西面係卡累利阿；北面係科拉半島。
白潤音

白潤音（Runyin Bai，バイ·ルンイン，2009年7月3號—），臺灣童星、兒童演員，台日混血兒，係左優仔。6歲就開始學武術，攞過好多冠軍，最擅長螳螂拳。演藝作品包括電影、電視劇、MV、廣告拍攝。佢家姐白小櫻亦係童星。
白澤久則

白澤久則（1964年12月13號—）係日本足球員，司職中場，效力過洋馬，及京都不死鳥，參加過1988年亞足協亞洲盃。
白河縣

白河係中國陝西安康一個縣，總面積1450平方公里，到2002年尾為止人口21萬，其中住鄉下嘅人口有18.7萬人，多數都係漢族。
白濱亞嵐

白濱亞嵐（日文：白濱 亜嵐 / しらはま あらんAlan Shirahama，英文：Alan，1993年8月4號—）係日本男演員兼舞者，愛媛縣松山市人，依家隸屬EXILE。
白洲

白洲（Pak Chau）係香港屯門區一島，近沙洲同龍鼓洲，而家無人住喺上面。
維基同享有多媒體嘅嘢：Pak Chau
癬

癬係種皮膚病，因為皮癬菌感染皮膚而引起嘅。
癮營人

《癮營人》（英文：Addiction），製作嗰陣曾經叫《有鋪癮》（英文：Obsession），係香港MakerVille製作嘅真人騷節目，由許賢（舍監）、王嘉盈（舍監）、溫湯馬仕（管家）主持，2023年5月29號到6月16號逢禮拜一到五23:00－23:30喺香港電視娛樂ViuTV播。節目公開招募咗一批有心癮嘅參加者入營學習點樣止癮。
癱瘓

癱瘓（paralysis）係指一隻動物身體某啲部份肌肉喪失功能郁唔到。係受影響嘅區域，可能會有冇感覺嘅情況。